இந்த பத்திரிகைக்காக அமைக்கப்பட்டுள்ள இணையதளத்தில் (https://thedisconnect.co/one/) நுழைந்ததுமே கொட்டை எழுத்துக்களில் தி டிஸ்கனெக்ட் எனும் பெயர் வரவேற்கிறது. அதன் மீது இதழ் ஒன்று குளிர் காலம் 1 என பருவம் குறிப்பிடப்பட்டுள்ளது. அதன் பிறகு ஆர்வத்துடன் இதழின் உள்ளடக்கத்தை தேடினால், ஆச்சர்யமே உண்டாகும். ஏனெனில்,” தயவுசெய்து இணைய வசதியை துண்டிக்கவும்” எனும் வாசகமே கண்ணில் படும். இது பார்வைகள், கதைகள் மற்றும் கவிதைகள் கொண்ட ஆப்லைனில் மட்டுமே படிக்க கூடிய பத்திரிகை என்ற விளக்கமும் அதனுடன் இடம்பெற்றிருக்கும். எனவே இந்த பத்திரிகையை காண, இணைய வசதியை செயலிழக்கச்செய்யவும் என குறிப்பிடப்பட்டிருக்கும்.